**Z Á P I S N I C A č. 3**

z 3. riadneho zasadnutia Obecného zastupiteľstva obce Perín – Chym, konaného dňa 08. 02. 2023

**Prítomní:** Ing. Roland Vinter – starosta

**Poslanci:** Ľudmila Révésová, Alžbeta Lichvárová, Ing. Gabriel Vinter, Miroslav Lochman, Ing. Miroslav Podžban, Ing. Dávid Krózser, Beáta Karaffová, Vojtech Kerekes, Karol Kočiš

**Za overovateľov zápisnice:**  Ľudmila Révésová, Beáta Karaffová

**Zapísala:** Ing. Erika Cuperová

Program:

1. Otvorenie *(určenie zapisovateľa, overovateľov zápisnice; voľba návrhovej komisie)*
2. Schválenie programu zasadnutia OZ
3. Informácia starostu obce
4. Kontrola uznesení
5. Voľba hlavného kontrolóra obce Perín – Chym
6. Informácie k cyklotrase
7. Schválenie zámeru spracovania Programu hospodárskeho rozvoja a sociálneho rozvoja obce Perín- Chym na roky 2022- 2028.
8. Schválenie uzatvorenia DohodY o spolupráci pri implementácii Akčného plánu trvalo udržateľného energetického rozvoja Košického samosprávneho KRAJA
9. Návrh VZN č. 1/2023 o úhradách za poskytovanie služieb obcou
10. Schválenie Zásad odmeňovania poslancov v obci Perín - Chym
11. Návrh rozpočtu obce Perín – Chym na roky 2023-2025
12. Kúpa, predaj pozemkov, nájom
13. Interpelácie poslancov
14. Rôzne (žiadosti občanov)
15. Záver

**K bodu č. 1:**

**Otvorenie**

Starosta obce Ing. Roland Vinter otvoril zasadnutie obecného zastupiteľstva, privítal poslancov, za overovateľov zápisnice navrhol Ľudmilu Révésovú a Beátau Karaffovú, za zapisovateľku zápisnice Ing. Cuperovú Eriku, ktorí boli poslancami schválení. Zastupiteľstva sa zúčastnilo 9 poslancov, takže rokovanie OZ bolo uznášaniaschopné.

**K bodu č. 2:**

**Schválenie programu zasadnutia OZ**

Starosta oboznámil prítomných s programom zasadnutia, ktorý poslanci schválili prijatím **uznesenia č.** **29.**

Starosta obce oboznámil prítomných so zmenou jednotlivých bodov programu. Ako ďalší bod programu navrhol voľbu hlavného kontrolóra obce.

Zmena programu bola odsúhlasená prijatím **uznesenia č. 30**

Program bol odsúhlasený v nasledovnom znení:

1. Otvorenie *(určenie zapisovateľa, overovateľov zápisnice; voľba návrhovej komisie)*
2. Schválenie programu zasadnutia OZ
3. Voľba hlavného kontrolóra obce Perín – Chym
4. Informácia starostu obce
5. Kontrola uznesení
6. Informácie k cyklotrase
7. Schválenie zámeru spracovania Programu hospodárskeho rozvoja a sociálneho rozvoja obce Perín- Chym na roky 2022- 2028.
8. Schválenie uzatvorenia DohodY o spolupráci pri implementácii Akčného plánu trvalo udržateľného energetického rozvoja Košického samosprávneho KRAJA
9. Návrh VZN č. 1/2023 o úhradách za poskytovanie služieb obcou
10. Schválenie Zásad odmeňovania poslancov v obci Perín - Chym
11. Návrh rozpočtu obce Perín – Chym na roky 2023-2025
12. Kúpa, predaj pozemkov, nájom
13. Interpelácie poslancov
14. Rôzne (žiadosti občanov)
15. Záver

**K bodu č. 3:**

**Voľba hlavného kontrolóra obce Perín – Chym**

Uznesením č. 22 zo dňa 14.12.2022 bola vyhlásená voľba hlavného kontrolóra.

Starosta navrhol komisiu, ktorá bude otvárať volebné obálky v zložení: predsedníčka Beáta Karaffová, členovia Ing. Dávid Krózser a Karol Kočiš, ktorá bola schválená prijatím **uznesenia č. 31.**

Na obec boli v stanovenom termíne doručené dve prihlášky a to od Ing. Juraja Moseja a Ing. Ladislava Töröka, obaja bytom Košice. Prihlášky oboch kandidátov obsahovali všetky požadované náležitosti a  kritéria na voľbu hlavného kontrolóra. Na základe toho im boli preposlané pozvánky.

Starosta poprosil kandidátov aby sa predstavili a oboznámili OZ s koncepciou činnosti hlavného kontrolóra. Následne sa všetkým predstavili Ing. Mosej a Ing. Török, ktorí priblížili prítomným svoje zamestnanie, prácu kontrolóra obce, spoluprácu s poslancami a s celým OcÚ.

Starosta vyzval poslancov k samotnej voľbe hlavného kontrolóra obce, ktorá sa uskutočnila tajným hlasovaním. Poslanci jednotlivo pristupovali k voľbe, prevzali si obálku s hlasovacími lístkami s menami kandidátov, odobrali sa do priestoru určeného na úpravu hlasovacieho lístka, kde mali zakrúžkovať kandidáta a následne odovzdali hlasovací lístok do volebnej schránky. Komisia sčítala hlasy a predsedníčka komisie pre voľbu hlavného kontrolóra pani Karaffová oznámila výsledok hlasovania:

Ing. Mosej získal 7 platných hlasov

Ing. Török získal 2 platné hlasy

Starosta obce vyhlásil, že hlavným kontrolórom obce Perín – Chym sa stáva Ing. Juraj Mosej na funkčné obdobie 6 rokov, na obdobie od 01. 03. 2023 do 28. 02. 2029, na pracovný úväzok 20 % /8 hodín týždenne/.

Poslanci OZ zvolili hlavného kontrolóra, určili rozsah výkonu funkcie kontrolóra a plat hlavného kontrolóra prijatím **uznesenia č. 32.**

**K bodu č. 4**

**Informácie starostu obce**

* Starosta informoval o akciách, ktoré sa konali na konci minulého roka. Vyzdvihol hlavne akciu predaja rýb, ktorá sa uskutočnila v obci Perín, Chym a Vyšný Lánec v spolupráci s Poľnohospodárskym družstvom a SRZ, a Vianočný koncert, ktorý sa uskutočnil v obci Chym, za aktívnej pomoci poslancov tejto časti obce. Uviedol, že by bol rád, keby sa tieto akcie zachovali aj v ďalších rokoch.
* Informoval, že sa za posledný mesiac oboznamoval s agendou na úrade, hlavne s agendou ohľadom cyklotrasy, ktorá bude predmetom ďalšieho bodu OZ.
* Oboznámil poslancov a prítomných so zmenou úradných hodín stavebného úradu. Úradné hodiny budú každú druhú stredu v párnych týždňoch v mesiaci. Ďalej uviedol, že od roku 2024 by malo dôjsť k zániku spoločných obecných úradov, pričom stavebné úrady by mali kompetenčne prejsť pod jeden spoločný stavebný úrad, ktorý bude mať sídlo v Košiciach.
* Podal informácie ohľadom energií – elektriny a plynu. Obec má uzatvorenú zmluvu na odber elektriny so spoločnosťou energie 2 a.s., pričom došlo k vypovedaniu tejto zmluvy zo strany obce, nakoľko je s touto spoločnosťou zlá komunikácia. Obci už bol doručený akceptačný list a k ukončeniu zmluvy dôjde dňa 28. 02. 2023.

Obec uzatvorí zmluvu s Východoslovenskou energetickou spoločnosťou a.s.. Informoval, že problém je aj s niektorými zastaralými elektromermi, ktoré je potrebné nahradiť novými. K odčítavaniu elektriny tak bude dochádzať elektronicky.

Poslancov informoval, že v roku 2022 platila obec za elektrinu a  plyn po 26 000 € čo je spolu 52 000 €. V roku 2023 cena stúpla a spolu s nedoplatkami v sume okolo 4000 eur zaplatí obec sumu okolo 102 500 €, čo je nárast oproti minulému roku o cca 50 500 eur.

* V rámci úsporných opatrení poprosil poslancov, aby dbali na vypínanie elektrických zariadení a gamatiek, po ukončení akcií v jednotlivých častiach obce.
* Ďalšou informáciou bola situácia ohľadom budovy Perinbaby. Došlo k prepisu elektromeru, plynomeru a vodomeru na obec. Momentálne prebiehajú rekonštrukčné práce pozostávajúce z realizácie stierok a maľby priestorov. Objekt sa ponúkne opätovne do prenájmu. V prípade, že nebude o budovu záujem, objekt sa zakonzervuje. Poďakoval pracovníkom prevádzky za zrealizované práce a hlavne za vypratanie zadného dvora tohto objektu.
* Starosta informoval, že obec v rámci šetrenia prepracovala paušály od spoločnosti O2 na základné programy s bezplatnými dátami, nakoľko vo všetkých objektoch obce je k dispozícii bezplatné wifi.
* Ďalej informoval, že v mesiaci január mal rokovanie na dopravnom inšpektoráte v Košiciach, ohľadom obmedzenia rýchlosti a nákladnej dopravy na Senskej ulici. Uviedol, že rýchlosť a vjazd áut sa dá obmedziť len dopravným značením, k čomu by bolo nutné vypracovať projektovú dokumentáciu.

Zároveň mal jednanie aj s náčelníkom policajného zboru v obci Veľká Ida. Uviedol, že došlo k  opätovnému presťahovaniu polície z obce Komárovce späť do V. Idy. Náčelník PZ prisľúbil, že v našej obci budú hliadky vykonávať častejšie kontroly za účelom dodržiavania rýchlosti a vykonávania cestných kontrol.

* Informoval o vykonaných verejných schôdzach v jednotlivých častiach obce, na ktorých boli občanom podané informácie hlavne ohľadom financovania obce a zvýšenia cien za odpady. Zo strany občanov boli prijaté ich námety. Z týchto námetov boli splnené tieto požiadavky:
* V obci Vyšný Lánec bola zaslaná výzva pánovi Kovaříkovi na odstránenie kameňov z okraja komunikácie, na ceste boli osadené značky Stop a Daj prednosť v jazde.
* Uskutočnilo sa jednanie s riaditeľom SC Moldava nad Bodvou ohľadom vyčistenia krovia popri ceste smerom na obec Gomboš, ktoré už v súčasnosti prebieha.
* SC má v pláne aj vyčistenie rigola po pravej strane od Vyšného Lánca do obce Perín.
* Zároveň má SC v pláne do leta vymeniť asfaltový povrch v obci Perín na trase od krčmy po poľnohospodárske družstvo.
* Informoval, že sa obec uchádza o výzvu na kompletnú rekonštrukciu budovy obecného úradu v Chyme. Bolo by to realizované z Plánu obnovy, kde by bolo 100 % preplatenie nákladov.
* Starosta obce sa zúčastnil výročnej schôdze futbalového klubu OFK Perín, kde bola podrobne analyzovaná ich činnosť v roku 2022. OFK Perín požiadala o ďalšiu dotáciu z rozpočtu obce na rok 2023, ktorá bude schválená po kontrole doložených dokladov.
* Informoval o škodách ktoré spôsobil silný vietor, ktorý sa prehnal obcou 4.2.2023. Došlo hlavne k poškodeniu strechy na Rímskokatolíckom kostole v obci Vyšný Lánec. V ostatných častiach došlo len k polámaniu konárov a vyvráteniu niektorých dopravných značiek.
* Poďakoval zástupcovi obce ako aj redakčnej rade k vydaniu prvého výtlačku obecných novín. Zároveň informoval o prebiehajúcich rokovaniach ohľadom obecnej stránky obce.
* Informoval o vyvážaní zeminy z bývalého záhradníctva na horný koniec obce, pričom táto zemina bude použitá na terénne úpravy okolo už zrealizovanej časti cyklotrasy od cintorína po hranicu s MR, ako aj na úpravu krajníc medzi komunikáciou a cyklotrasou v smere na obec Seňu. Celú akciu uhrádza firma EUROVIA a.s., práce vykonáva firma EDEMI s.r.o.
* Uviedol, že v rámci budovy obecného úradu v Períne sa realizuje rekonštrukcia miestnosti č. 10 a vymaľovanie zdravotnej ambulancie gynekológie. V rámci šetrenia sa do 5 miestnosti nainštalujú podružné elektromery na presné odčítanie spotreby elektriny, ako aj úsporné LED osvetlenie.
* Počas jarných prázdnin bude realizovaná malá rekonštrukcia aj v materskej škole. Už druhý rok je zvýšený počet detí, čomu je potrebné prispôsobiť aj priestory v škôlke. Dôjde k osadeniu dvoch WC a umývadiel a osadeniu priečky do miestnosti.

Nakoľko boli sťažnosti zo strany riaditeľky MŠ a ZŠ na potulovanie cudzích osôb po budove školy, dôjde k zamykaniu tejto budovy, ako aj zatváraniu vstupnej brány do školy.

**K bodu č. 5**

**Kontrola plnenia uznesení, informácie starostu obce**

* + - 1. **Uznesenie č. 12** – Schválenie Dodatku č. 3 k Všeobecne záväznému nariadeniu Obce Perín-Chym č. 1/2019 o výške mesačného príspevku na čiastočnú úhradu nákladov v školách a školských zariadeniach zriadených v znení dodatku č. 1 a č. 2 – dodatok bol zverejnený na web. stránke a úradnej tabuli - je účinný od 01. 01. 2023.
			2. **Uznesenie č. 13** – Schválenie Dodatku č.2 k Všeobecnému záväznému nariadeniu č. 4/2015, ktorým sa ustanovujú miestne dane a miestne poplatky za komunálne odpady a drobné stavebné odpady – dodatok bol zverejnený na web. stránke a úradnej tabuli – je účinný od 01. 01. 2023.
			3. **Uznesenie č. 14** - Žiadosť **Ladislava Hajdučeka a Evy Hajdučekovej, Gomboš č. 56** – **o kúpu parcely č. 4608/5,** LV 2470, k.ú. Perín o výmere 363 m2, druh pozemku záhrada, vo vlastníctve obce.

Bola podpísaná kúpna zmluva – návrh na vklad bol odoslaný na Okresný úrad Košice – okolie, katastrálny odbor Moldava nad Bodvou. Vklad je už povolený.

* + - 1. **Uznesenie č. 15** - Žiadosť **Ladislava Kusnýira,** Perín č. 117, 044 74 Perín o odkúpenie časti parcely KN C č. 3852/1, LV 2470, zastavané plochy a nádvoria, ktorá je vo vlastníctve obce, vo výmere 172 m2.

Kúpna zmluva bude podpísaná v mesiaci marec na žiadosť pána Kusnyira.

* + - 1. **Uznesenie č. 16** - Žiadosť pani **Henriety Kapalovej, Vyšný Lánec č. 89** o znovuprejednanie jej žiadosti zo dňa 28. 10. 2010 o kúpu pozemkov vo vlastníctve obce:
* parc. č. 46 (diel č. 7 výmera 34 m2 - podľa GP parc. č. 46/2),

 (diel č. 8 výmera 58 m2 – podľa GP parc. č. 46/3)

Bola podpísaná kúpna zmluva. Návrh na vklad bol zaslaný na Okresný úrad Košice – okolie, katastrálny odbor Moldava nad Bodvou. Zatiaľ nie je vklad povolený.

* + - 1. **Uznesenie č. 17** - Žiadosť o uzavretie zmluvy o vecnom bremene k stavbe IBV Perín – objekty, Vodovod, Rozšírenie NN siete.
* Bola uzatvorená zmluva o vecnom bremene s firmou Pamylia s.r.o. Návrh na vklad rieši žiadateľ.
	+ - 1. **Uznesenie č. 18 -** žiadosť **pani Alžbety Vinterovej,** Perín č. 55 o odkúpenie pozemku parcely KN C č. 3867/2 v k.ú. Perín, o výmere 352 m2, , LV 2470 zastavané plochy a nádvoria, ktorá je vo vlastníctve obce.
* Na web. sídle a úradnej tabuli bol zverejnený zámer predaja. Schválenie samotného predaja bude riešené prijatím nového uznesenia.
	+ - 1. **Uznesenie č. 19 - žiadosť spoločnosti TT&L s.r.o.,** Chym č. 55 o prenájom miestnosti č. 9 nachádzajúcej sa na 2. poschodí OÚ Perín za účelom využitia na kancelárske priestory.
* Zámer prenájmu bol zverejnený na web. sídle a úradnej tabuli. Bola doručená 1 ponuka na prenájom od firmy TT&L s.r.o., Chym č. 55. Nimi ponúknutá cena za prenájom je 18 eur/m2/rok. Nakoľko podala žiadosť len táto spoločnosť, OZ schváli prenájom tohto nebytového priestoru prijatím nového uznesenia.
	+ - 1. **Uznesenie č. 20 -** žiadosť **spoločnosti H2L COMPANY s.r.o.**, Fatranská 2/C, Košice o prenájom miestnosti č. 16 nachádzajúcej sa na 2. poschodí OÚ Perín medzi telocvičňou a archívom za účelom využitia na kancelárske priestory.
* Zámer prenájmu bol zverejnený na web. sídle a úradnej tabuli. Bola doručená 1 ponuka na prenájom od firmy **H2L COMPANY s.r.o.**, Fatranská 2/C, Košice. Nimi ponúknutá cena za prenájom je 18 eur/m2/rok. Nakoľko podala žiadosť len táto spoločnosť, OZ schváli prenájom tohto nebytového priestoru prijatím nového uznesenia.
	+ - 1. **Uznesenie č. 21 -** kúpa pozemkov od pána **Sasáka, Bööra a Vintera** bola schválená prijatím uznesenia č. 147, za účelom realizácie cyklochodníka na parcele KN C č. 524/75 v k.ú. Kechnec.
* S menovanými boli uzatvorené kúpne zmluvy, boli podané návrhy na vklad. Všetky návrhy na vklad už boli povolené.
	+ - 1. **Uznesenie č. 22 a č. 23 -** vyhlásenie voľby kontrolóra – voľba prebehla na tomto zastupiteľstve. Za kontrolóra obce bol zvolený Ing. Juraj Mosej.
			2. **Uznesenie č. 24** – týmto uznesením bola schválená poslankyňa Ľudmila Révésová za člena rady školy a škôlky.
			3. **Uznesenie č. 25 a 26** – výpoveď z nájmu pána Františka Krivdu a zámer č. 3/2022 prenájom priestorov

Obec vyhlásila zámer prenájmu nehnuteľnosti Perín č. 188 – do zámeru sa nikto neprihlásil. Momentálne prevádzka obce rieši rekonštrukciu daných priestorov – maľbu stien a ich úpravu. Priestor bude ponúknutý opätovne do prenájmu po vykonaných úpravách.

* + - 1. **Uznesenie č. 27**

Obecné zastupiteľstvo Obce Perín-Chym súhlasilo s presunom zvyšku peňazí zo Zmluvy o municipálnom úvere – Eurofondy č. 108/007/21 zo dňa 15. 10. 2021 v celkovom objeme 550 000 ,- eur na projektový účet obce.

* + - 1. **Uznesenie č. 28**

Obecné zastupiteľstvo Obce Perín-Chym vzalo na vedomie žiadosť OFK Perín o poskytnutie dotácie z rozpočtu obce Perín – Chym na rok 2023 vo výške 15 000 ,- eur.

Poslanci vzali na vedomie **informácie starostu obce a kontrolu uznesení** prijatím **uznesenia č. 33.**

**K bodu č. 6**

**Informácie k cyklotrase**

Starosta informoval, že dňa 31.12.2022 bol obci doručený odovzdávací protokol od zhotoviteľa stavby – firmy EUROVIA a.s. V najbližšej dobe má zhotoviteľ doručiť doklady ku kolaudácii stavby, pričom jedným z týchto dokladov má byť aj porealizačné zameranie stavby, ktoré je potrebné ako podklad k prijatým sťažnostiam zo strany občanov, kvôli zásahu cyklotrasy do ich pozemkov. Boli vedené rokovania s PD Perín, ktoré žiadalo dodržať počet vjazdov (4 ks) na nimi obhospodarované pozemky. Starosta podal informácie o vyplatených faktúrach za stavbu cyklotrasy, sumách za vykonané práce od zhotoviteľa a celkovo oboznámil poslancov z financovaním tejto stavby.

Obecné zastupiteľstvo Obce Perín-Chym schválilo prevod finančných prostriedkov z rezervného fondu obce na kapitálové výdavky vo výške 86 345,74 € na úhradu faktúry zhotoviteľa - EUROVIA a.s. vo výške 575 889,01 € za stavbu cyklotrasy a zároveň schválili úhradu faktúry zhotoviteľa - EUROVIE a.s. vo výške 575 889,01 € za stavbu cyklotrasy formou čerpania úveru z Prima banky vo výške 489 543,27 € a zvyšok z rezervného fondu obce prijatím **uznesenia č. 34.**

**K bodu č. 7**

**Schválenie zámeru spracovania Programu hospodárskeho rozvoja a sociálneho rozvoja obce Perín- Chym na roky 2022- 2028.**

Obec Perín – Chym nemá schválený plán hospodárskeho rozvoja a sociálneho rozvoja obce. Bola oslovená firma EUprojects, s.r.o., ktorá vypracovala vstupnú správu (zámer) programu HR a SR obce Perín - Chym na roky 2022-2028.

Obecné zastupiteľstvo schválilo vstupnú správu programu hospodárskeho rozvoja a sociálneho rozvoja obce Perín - Chym prijatím **uznesenia č. 35.**

**K bodu č. 8**

**Schválenie uzatvorenia DohodY o spolupráci pri implementácii Akčného plánu trvalo udržateľného energetického rozvoja Košického samosprávneho KRAJA**

Zastupiteľstvu bola predložená dohoda o spolupráci. Obecné zastupiteľstvo nezahlasovalo za schválenie tejto dohody.

**K bodu č. 9**

**Návrh VZN č. 1/2023 o úhradách za poskytovanie služieb obcou**

V bode 8 obecné zastupiteľstvo prerokovalo v súlade s § 6 zákona SNR č. 369/1990 Zb. o obecnom zriadení v znení neskorších prepisov návrh VZN č. 1/2023 o  úhradách za poskytovanie služieb obcou na základe predloženého návrhu. Návrh VZN bol vyvesený na úradnej tabuli v termíne od 24.01.2023 po dobu 15 dní. Pripomienky poslancov boli zapracované do návrhu.

VZN č. 1/2023 bolo schválené prijatím **uznesenia č. 36**

**K bodu č. 10**

**Schválenie Zásad odmeňovania poslancov v obci Perín - Chym**

Poslanci boli oboznámení s predloženým návrhom zásad odmeňovania poslancov v obci. Zásady odmeňovania poslancov v obci Perín - Chym boli poslancami schválené prijatím **uznesenia č. 37.**, zároveň sa rušia Zásady odmeňovania poslancov v obci prijaté uznesením č. 71/2019 zo dňa 10. 12. 2019.

**K bodu č. 11**

**Návrh rozpočtu obce Perín – Chym na roky 2023-2025**

Starosta obce predniesol poslancom návrh rozpočtu na roky 2023-2025. Oboznámil ich s finančnou situáciou obce, zvýšenými nákladmi obce za energie.

Obecné zastupiteľstvo vzalo na vedomie návrh viacročného rozpočtu na rok 2023-2025 a schválilo rozpočet na rok 2023- 2025 podľa predloženého návrhu prijatím **uznesenia č. 38.**

**K bodu 12**

**Kúpa, predaj pozemkov, nájom**

Obci Perín - Chym boli doručené nasledovné žiadosti:

**KÚPA POZEMKOV**

1. Žiadosť **pani Alžbety Vinterovej,** Perín č. 55 o odkúpenie pozemku parcely KN C č. 3867/2 v k.ú. Perín, o výmere 352 m2, zastavané plochy a nádvoria, ktorá je vo vlastníctve obce.

Poslanci **odsúhlasili zámer predaja danej**  parcely prijatím uznesenia **č. 18**  zo dňa 14. 12. 2022. Zámer predaja bol vyvesený na úradnej tabuli v termíne od 03.01.2023 po dobu 15 dní. Suma za predaj pozemku je **stanovená na 11, 47 € /m2** podľa znaleckého posudku. OZ odsúhlasilo predaj pozemkov parcely č. 3867/2 v k. ú. Perín spolu vo výmere 352 m2 v sume 4037,44 € prijatím **uznesenia č.** **39.**

1. Žiadosť **Ing. Petra Fazekáša, Chym č. 95** o kúpu obecného pozemku - časti parciel registra KN E č. 822/1 a č. 81 o výmere 226 m2 . Ako odôvodnenie uviedol vysporiadanie vlastníckych vzťahov. Predmetné pozemky využíva ako časť záhrady.

Poslanci vzali na vedomie danú žiadosť prijatím **uznesenia č. 40.**

1. Žiadosť **Ladislava Špegára, Chym č. 81** o kúpu obecného pozemku časti parcely registra KN E č. 82 o výmere 57 m2. Ako odôvodnenie uviedol vysporiadanie vlastníckych vzťahov. Predmetné pozemky využíva ako časť dvora k rodinnému domu. Na časti parcely je vybudovaná garáž. Žiadateľ predložil geometrický plán.

Poslanci vzali na vedomie danú žiadosť prijatím **uznesenia č. 41.**

**PRENÁJOM PRIESTOROV**

1. Žiadosť **spoločnosti TT&L s.r.o.,** Chym č. 55, o  prenájom miestnosti č. 9 nachádzajúcej sa na 2. poschodí OÚ Perín za účelom využitia na kancelárske priestory.

- zámer prenájmu č. 1/2022 bol odsúhlasený prijatím uznesenia č. 19 zo dňa 14. 12. 2022

- zámer bol vyvesený na úradnej tabuli v termíne od 21.12.2022 po dobu 15 dní

- poslanci boli oboznámení, že o prenájom nebytových priestorov - miestnosti č. 9 v budove obecného úradu mala záujem len spoločnosť **TT&L s.r.o.,** Chym č. 55, ktorá predložila cenovú ponuku v sume 18 €/m2 na rok.

Obecné zastupiteľstvo schválilo uzatvorenie nájomnej zmluvy s firmou **TT&L s.r.o.,** Chym č. 55, za účelom využitia na kancelárske účely prijatím **uznesenia č. 42.**

1. Žiadosť **spoločnosti H2L COMPANY s.r.o.**, Fatranská 2/C, Košice o prenájom miestnosti č. 16 nachádzajúcej sa na 2. poschodí OÚ Perín medzi telocvičňou a archívom za účelom využitia na kancelárske priestory.

- zámer prenájmu č. 2/2022 bol odsúhlasený prijatím uznesenia č. 20 zo dňa 14. 12. 2022.

- zámer bol vyvesený na úradnej tabuli v termíne od 21.12.2022 po dobu 15 dní.

- poslanci boli oboznámení, že o prenájom nebytových priestorov - miestnosti č. 16 v budove obecného úradu mala záujem len spoločnosť **H2L COMPANY s.r.o.**, Fatranská 2/C, Košice, ktorá predložila cenovú ponuku v sume 18 €/m2 na rok.

Obecné zastupiteľstvo schválilo uzatvorenie nájomnej zmluvy s firmou **H2L COMPANY s.r.o.**, Fatranská 2/C, Košice, za účelom využitia na kancelárske účely prijatím **uznesenia č. 43.**

1. **Žiadosť Márie Špegárovej, Chym 81,** o prenájom miestnosti nachádzajúcej sa na 2. poschodí OÚ Perín - kancelárie č. 10, za účelom využitia na kancelárske priestory.

Obecné zastupiteľstvo Obce Perín-Chym na základe žiadosti **Márie Špegárovej, Chym 81,** **schválilo** prijatím **uznesenia č. 44:**

**Zámer č. 2 /2023 na priamy prenájom nehnuteľného majetku obce Perín – Chym** – **konkrétne**  **miestností č. 10**  **nebytový priestor** spolu o výmere 19,72 m2,na 2. posch. v budove obecného úradu – stavbe so súpisným číslom 180 v obci Perín, katastrálnom území Perín, evidovanej na LV č. 971, situovanej na parcele CKN 75/2, na rok 2023 v zmysle § 9a ods. 1 písm. c) a §9a ods. 2,5,9 zákona č. 138/1991 Zb. o majetku obcí v znení neskorších predpisov za daných podmienok:

1. účelom nájmu je užívanie priestorov nájomcom na kancelárske a administratívne účely,
2. záujemcom ponúknuté minimálne ročné nájomné musí byť najmenej vo výške 15,- Eur za 1m2 predmetu nájmu,
3. výsledné nájomné bude najvyššie nájomné ponúknuté záujemcami nad rámec tu uvedeného minimálneho nájomného a minimálneho nájomného určeného podľa platného VZN Obce Perín - Chym zo dňa 23. 03. 1995 v znení dodatkov č. 1 a č. 2
4. splatnosť nájomného k 16. dňu kalendárneho mesiaca, s platbou 1 x štvrťročne
5. s platením nájomného je spojená povinnosť nájomcu platiť aj za služby a dodávky spojené s nájmom ( elektrina, voda, plyn, teplo )
6. nájom na dobu určitú – 1 rok odo dňa účinnosti zmluvy

Obec Perín-Chym si vyhradzuje právo zverejnený zámer v celosti alebo v jeho časti zmeniť alebo zrušiť a bližšie upraviť podmienky nájmu v nájomnej zmluve.

K uvedeným nehnuteľnostiam a zámeru môže každý záujemca o nájom písomne predložiť cenovú ponuku s uvedením výšky ním ponúknutého ročného nájomného v Eur za 1m2 predmetu nájmu, najneskôr v lehote do 16 dní odo dňa vyvesenia tohto zámeru.

Cenovú ponuku nájomného k predmetu nájmu je potrebné zaslať na adresu Obecný úrad Perín – Chym, Perín 180, 044 71, resp. osobne do podateľne obecného úradu s vyznačením **„Neotvárať - zámer prenájmu nehnuteľností č. 2 / 2023 “.**

**PRENÁJOM PÔDY**

* + - 1. Žiadosť pána Lukáša Takácsa, bytom, Gomboš 90, Veľká Ida zo dňa 01. 02. 2023. Pán Takáč má záujem o prenájom pozemkov parc.č. 1546/243, 1552/10, 1552/11, 1552/13, 1558/121, 1561/16, 1561/17, 4863 v k.ú. Perín (časť Gomboš).
			2. Žiadosť spoločnosti MOLD TRADE s.r.o., Cestice 1023 o prenájom pozemkov parc.č.

546/243, 1552/10, 1552/11, 1552/13, 1558/121, 1561/16, 1561/17, 4863 v k.ú. Perín (časť Gomboš).

* + - 1. Žiadosť Poľnohospodárskeho družstva so sídlom v Períne o prenájom pozemkov uvedených v prílohe.

Zámery prenájmov týchto žiadateľov budú odsúhlasené až na ďalšom zastupiteľstve. Obec musí podrobnejšie preskúmať dané žiadosti.

OZ vzalo na vedomie dané žiadosti prijatím **uznesenia č. 45.**

**K bodu 12**

**Interpelácie poslancov**

Starosta vyzval poslancov aby sa predniesli svoje interpelácie. Nikto z poslancov nevyslovil žiadnu interpeláciu.

**K bodu č. 13**

**Rôzne**

Pán Kašeľa predniesol sťažnosť na rozhlas, ktorý je umiestnený pred jeho rodinným domom na adrese Períne č. 313. Sťažoval sa na jeho hlasitosť a požadoval, aby bol tento bod vypnutý, alebo demontovaný.

* starosta ho informoval, že v obci sa vykonala kontrola jednotlivých bodov rozhlasu. Dňa 17.02. 2023 príde do obce firma, ktorá má na starosti údržbu rozhlasu a až po rokovaní s ňou bude vedieť podať bližšie informácie čo sa s týmto bodom dá robiť.

Pani Textóris mala otázku ohľadom spevnenia komunikácie na novej ulici 7 rodinných domov, ktorá je vo veľmi zlom stave. Pýtala sa, či obec plánuje v najbližšom období jej úpravu.

* Starosta jej odpovedal, že sa obec pokúsi nájsť nejaké riešenie, ako napr. úpravu komunikácie drveným asfaltom, ale len cez nejaké výzvy alebo projekty, nakoľko v súčasnosti obec nemá financie na tak veľký rozsah prác. Bližšie informácie im budú podané na budúcom zastupiteľstve.

Pán Kašeľa mal ešte otázku ohľadom odvodnenia na Senskej ulici a na používanie delobuchov a ohňostrojov počas Silvestra. Informoval sa, či má  obec prijaté nejaké nariadenie, ktorým by bolo používanie týchto delobuchov a ohňostrojov zakázané.

Starosta uviedol, že tieto projekty ohľadom odvodnenia ciest je potrebné riešiť komplexne aj v rámci zmien územného plánu.

VZN o zákaze používania ohňostrojov obec nemá prijaté, OZ môže dať návrh na jeho vypracovanie a prijatie v priebehu roka.

Od firmy FLORZIN bola obci doručená žiadosť na výmenu vstupných dverí do predajne potravín, ako aj žiadosť o možnosť prenájmu priestorov vedľa predajne.

* Na túto žiadosť bolo odpovedané, že tieto priestory sú momentálne užívané Základnou umeleckou školou, takže ich prenájom neprichádza do úvahy. Čo sa týka dverí, tie sú zabezpečené mrežou, pričom  momentálna finančná situácia obce neumožňuje zakúpenie nových. Obec vzala dané žiadosti na vedomie.

Obci bola doručená žiadosť pána Gabriela Lukáča z Veľkej Idy o zmenu funkčného využitia územia k.ú. Perín, v časti obce Gomboš, z dôvodu možnosti realizácie zámeru občianskej vybavenosti a výstavby bytového domu. Pán Lukáč chce do budúcna stavať nájomné byty v strede obce Gomboš. Taktiež bola vznesená požiadavka pána Majoroša z Gomboša o zmenu územného plánu, nakoľko by mal záujem o radovú výstavbu 7 rodinných domov na začiatku obce Gomboš. Zmena Územného plánu by bola vypracovaná s tým, že náklady na jeho vypracovanie by boli hradené žiadateľmi. Obecné zastupiteľstvo:

1. **schválilo** podľa §30 ods. (1) zákona č.50/1976 Zb. o územnom plánovaní a stavebnom poriadku v znení neskorších predpisov (stavebný zákon) obstaranie Zmien a doplnkov č.1 Územného plánu obce Perín - Chym v nasledovnom rozsahu: k.ú. Perín, časť Gomboš
2. **poverilo** starostu obce zabezpečiť odborne spôsobilú osobu pre obstarávanie Zmien a doplnkov č.1 Územného plánu obce Perín-Chym a oprávnenú osobu na spracovanie Zmien a doplnkov č.1 Územného plánu obce Perín-Chym.

prijatím **uznesenia č. 46.**

 Nakoľko došlo k výmene poslancov ako aj k zmene starostu obce bolo potrebné vymenovať nových členov krízového štábu a evakuačnej komisie. Poslanci prijali **uznesením č. 47** štatút krízového štábu obce, štatút evakuačnej komisie a zriaďovaciu listinu výdajne odberných oprávnení.

 OZ doplnilo členov komisie pre oblasť kultúry a školstva Ing. Evu Petríkovú, Tomáša Ondrejšíka a Svetlanu Sutorčíkovú, ktorí sa podieľajú na tvorbe obecných novín prijatím **uznesenia č. 48** od 01. 03. 2023.

Od pána Alexandra Stefána z Chymu došla žiadosť o poskytnutie príspevku na zakúpenie posilňovacieho stroja do posilňovne v Chyme, v sume 1800 eur. Obec vzala na vedomie danú žiadosť. Poslanci konštatovali, že momentálna finančná situácia obce neumožňuje zakúpenie tohto náradia. Žiadosť bola vzatá na vedomie prijatím **uznesenia č. 49.**

Ďalšia žiadosť bola doručená od Rímskokatolíckej farnosti sv. kríža Buzica o poskytnutie dotácie na opravu strhnutej strechy kostola v obci Vyšný Lánec. Poslanci vzali danú žiadosť na vedomie, a opäť bolo konštatované, že finančná situácia obce neumožňuje momentálne poskytnúť takúto dotáciu. Žiadosť bola vzatá na vedomie prijatím **uznesenia č. 50.**

Obci bola doručená žiadosť pani Ľubice Jašňákovej o odstránenie retardéra na konci Senskej ulice pri RD č. 204 v obci Perín. Prejazdom ťažkých áut dochádza k narušeniu statiky ich rodinného domu a hlučnosťou k narúšaniu kľudného bývania. Starosta obce informoval poslancov o rokovaní, ktoré mal na dopravnom inšpektoráte ohľadom tejto žiadosti. Bolo mu oznámené, že zrušenie retardéra nie je v súčasnosti možné. Uviedol možnosti, ktoré mu boli ponúknuté a to:.

* osadenie dopravných značiek, ktoré by upozorňovali na zníženie rýchlosti, k čomu je potrebné vypracovať projektovú dokumentáciu,
* osadenia kamerového meracieho systému rýchlosti,
* preloženie dopravnej značky „Zákaz vjazdu vozidlám nad 6 t“ pred kruhový objazd pri priemyselnom parku,
* vybudovanie ostrovčeka s vybudovaním bočného pruhu pred obcou, alebo

premiestnenie retardéra.

Zároveň mal jednanie aj s náčelníkom Policajného zboru vo Veľkej Ide, ktorý prisľúbil, že zvýšia hliadkovaciu činnosť v našej obci, zameranú na kontrolu rýchlosti a dodržiavanie zákazu vjazdu nadrozmerných vozidiel. Poslancov vyzval, aby hlasovali za zrušenie retardéra, pričom 8 z  9 poslancov vyslovilo nesúhlas s jeho odstránením. Nesúhlas odôvodnili obavou o zhoršenie bezpečnosti cestnej premávky na tejto ulici.

Ďalším bodom bola žiadosť pána Krivdu, v ktorej žiadal o „*preplatenie investičných nákladov do rekonštrukcie budovy číslo 188 Perín-Chym v zmysle dodatku č. 1 k zmluve o nájme nebytových priestorov v celkovej výške 5114,20 Eur*“. Vo výpovedi sa odvolali na dodatok č. 1 k predmetnej nájomnej zmluve a z jeho obsahu vyplýva nasledovná textácia: *„****V prípade jednostranného odstúpenia prenajímateľa od zmluvy****, nájomca má nárok na refundáciu vyššie uvedených investičných nákladov“.* Nakoľko prenajímateľ (obec) neodstúpila od uvedenej nájomnej zmluvy, nájomcovi tak **nevznikol** v zmysle citovaného zmluvného ustanovenia nárok na refundáciu nákladov. Z iných ustanovení nájomnej zmluvy takéto právo nevyplýva.

 Nad rámec povinnosti, ústretovo a bez toho, aby sa tým priznávala akákoľvek povinnosť obce ohľadne refundácie investičných nákladov vo vzťahu k žiadateľovi, sa starosta i poslanci obce zaoberali požiadavkou k refundácii nákladov. Požiadavka bola prerokovaná s prihliadnutím najmä na vyššie uvedené zmluvné ustanovenie, neexistenciu nároku podľa uvedených ustanovení nájomnej zmluvy s tým, že náklady boli v roku 2013 pričom uplynulo viac ako 10 rokov od ich vynaloženia, a aj s prihliadnutím na možnosti budúceho využitia predmetu nájmu prípadným novým nájomcom. Poslanci akceptovali preplatenie finančných nákladov vo výške 2000,- eur formou uzatvorenia dohody o urovnaní, z čoho by bola odrátaná suma za nezaplatený nájom za III. kvartál v sume 548,75 €.

Starosta informoval poslancov o ponuke firmy ponúkajúcej osadenie fotovoltaických panelov na jednotlivé obecné budovy. Táto ponuka by bola splácaná formou lízingu na obdobie 6 rokov. Z dôvodu vyšších vstupných nákladov do projektu, energetického certifikátu budovy bola táto žiadosť poslancami momentálne zamietnutá.

Poslankyňa Lichvárová sa pýtala aké termíny budú stanovené na jednotlivé akcie počas roka. Po vzájomnej dohode boli stanovené nasledovné termíny:

* 25. 03. 2023 – Čistá dedina
* 13. 05. 2023 – Odhalenie pamätníka padlých vojakov
* 03. 06. 2023 – Deň detí
* 01. 07. 2023 – Farský deň
* 08. 07. 2023 - Športový deň spojený s 60. výročím založenia futbalového klubu

Starosta vyzval poslancov obcí Chym a Vyšný Lánec, aby navrhli a prišli s termínmi akcií, ktoré chcú realizovať v týchto častiach obcí.

Poslankyňa Révesová ako členka rady školy informovala obecné zastupiteľstvo o akciách v ZŠ a MŠ. V rámci školy sa uskutočnia tieto akcie:

* 10. 02. 2023 Karneval
* 12.05.2023 Deň matiek
* Od 16. 06. 2023 Škola v prírode

**K bodu 14**

 **Záver**

Na záver sa starosta poďakoval všetkým prítomným za účasť a ukončil zasadnutie OZ.

............................................. .................................................... ..............................................

 Beáta Karaffová Ľudmila Révesová Ing. Roland Vinter

 overovateľ overovateľ starosta obce

**PRIJATÉ UZNESENIA**

**z  3 . riadneho zasadnutia Obecného zastupiteľstva obce Perín – Chym,**

**konaného dňa 08. 02. 2023**

**UZNESENIE č. 29** Obecné zastupiteľstvo Obce Perín-Chym **s c h v a ľ u j e** program **3. riadneho** zasadnutia OZ v Períne - Chyme.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 30**

Obecné zastupiteľstvo Obce Perín-Chym

**s c h v a ľ u j e** zmenu program 3. riadneho zasadnutia OZ v Períne - Chyme.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 31**

Obecné zastupiteľstvo Obce Perín-Chym

**s c h v a ľ u j e** komisiu na otváranie obálok pri voľbe hlavného kontrolóra obce Perín – Chym v zložení: predseda Beáta Karaffová, členovia : Karol Kočiš a Ing. Dávid Krózser

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 32**

**Obecné zastupiteľstvo Obce Perín – Chym**

**I. b e r i e n a v e d o m i e**

 prezentáciu kandidátov na funkciu kontrolóra obce

**II. v o l í**

v súlade § 11 ods. 4 písm. j), § 18 a ods. 1, § 18a ods. 5 zákona SNR č. 369/1990 Zb. o obecnom zriadení v platnom znení do funkcie hlavného kontrolóra na dobu určitú (šesť rokov) od 1.3. 2023 – 28.02. 2029 Ing. Juraja Moseja s nástupom do práce odo dňa 01.03.2023.

**III. k o n š t a t u j e,**

že voľba hlavného kontrolóra obce sa uskutočnila v súlade so zákonom SNR č. 369/1990 Zb. o obecnom zriadení v platnom znení

**IV. u r č u j e**

plat hlavného kontrolóra v súlade s § 11 ods. 4 písm. j) a podľa § 18c ods. 1) zákona SNR č. 369/1990 Zb. o obecnom zriadení v platnom znení v rozsahu 20 % pracovného úväzku t.j. 7,5 hodín týždenne.

**V. b e r i e n a v e d o m i e**

že plat hlavného kontrolóra sa upraví pri zmene priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok zamestnávateľ v súlade s § 18c ods. 1 zákona č. 369/1990 Zb. o obecnom zriadení v znení neskorších predpisov.

**VI. s ú h l a s í**

v súlade s § 18 ods. 1 zákona č. 369/1990 Zb. o obecnom zriadení v znení neskorších predpisov s podnikaním, resp. s výkonom inej zárobkovej činnosti hlavného kontrolóra.

Hlasovanie : za: 9 , proti : 0 , zdržali sa: 0

Ing. Roland Vinter

 Starosta obce

**UZNESENIE č. 33**

Obecné zastupiteľstvo Obce Perín-Chym **b e r i e na  vedomie** informáciu starostu za uplynulé obdobie a kontrolu plnenia predchádzajúcich uznesení.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č.34**

1. Obecné zastupiteľstvo Obce Perín-Chym **s c h v a ľ u j e**  prevod finančných prostriedkov z rezervného fondu obce na kapitálové výdavky vo výške 86 345,74 € na úhradu faktúry zhotoviteľa - EUROVIA a.s. vo výške 575 889,01 € za stavbu cyklotrasy.
2. Obecné zastupiteľstvo Obce Perín-Chym **s c h v a ľ u j e**  úhradu faktúry zhotoviteľa - EUROVIA a.s. vo výške 575 889,01 € za stavbu cyklotrasy formou čerpania úveru z Prima banky vo výške 489 543,27 € a z rezervného fondu obce 86 345,74 €.

Hlasovanie : za: 9 , proti : 0 , zdržali sa: 0

Ing. Roland Vinter

 Starosta obce

**UZNESENIE č. 35**

Obecné zastupiteľstvo Obce Perín-Chym **s c h v a ľ u j e** vstupnú správu programu hospodárskeho rozvoja a sociálneho rozvoja obce Perín - Chym.

Hlasovanie : za: 9 , proti : 0 , zdržali sa: 0

Ing. Roland Vinter

 Starosta obce

**UZNESENIE č. 36**

Obecné zastupiteľstvo Obce Perín-Chym v súlade s § 6 zákona SNR č. 369/1990 Zb. o obecnom zriadení v znení neskorších prepisov **p r e r o k o v a l o** VZN č. 1/2023 o  úhradách za poskytovanie služieb obcou na základe predloženého návrhu.

Obecné zastupiteľstvo Obce Perín-Chym v súlade s § 6 ods. 1 a § 11 ods. 4 písm. g) zákona SNR č. 369/1990 Zb. o obecnom zriadení v znení neskorších prepisov, **s a u z n á š a** na znení **VNZ č. 1/2023 o  úhradách za poskytovanie služieb obcou** na základe pozmeneného návrhu s **účinnosťou od 01. 03. 2023.**

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 37**

Obecné zastupiteľstvo Obce Perín-Chym, v súlade s § 11 ods. 4 písm. k) zákona č. 369/1990 Zb. o obecnom zriadení **s c h v a ľ u j e**  **Zásady odmeňovania poslancov v obci.** Zároveň sa týmto uznesením rušia Zásady odmeňovania poslancov v obci prijaté uznesením č. 71/2019 zo dňa 10. 12. 2019.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 38**

Obecné zastupiteľstvo v Períne – Chyme:

1. **b e r i e na vedomie** návrh viacročného rozpočtu na rok **2023-2025**
2. **s c h v a ľ u j e** rozpočet na rok 2023-2025 podľa upraveného návrhu.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 39**

Obecné zastupiteľstvo Obce Perín-Chym, v súlade s § 11 ods. 4 písm. a) zákona č. 369/1990 Zb. o obecnom zriadení v z. n. p. a v súlade s § 9a ods. 1 písm. c) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** **predaj** majetku obce Perín-Chym priamym predajom:

- parcely KN C č. 3867/2 v k.ú. Perín, o výmere 352 m2, LV 2470, zastavané plochy a nádvoria, ktorá je vo vlastníctve obce v sume 4 037,44 eur podľa znaleckého posudku vypracovaného Ing. Marekom Čeklovským, pre **žiadateľku Alžbetu Vinterovú, Perín č. 55.**

Hlasovanie : za: 7 , proti : 0 , zdržali sa: 2

 Ing. Roland Vinter

 Starosta obce

**UZNESENIE č. 40**

Obecné zastupiteľstvo Obce Perín-Chym, berie na vedomie žiadosť **Ing. Petra Fazekáša,** Chym č. 95, o kúpu pozemku - časti parciel registra KN E č. 822/1 a KN E č. 81, o  výmere 226 m2 , zapísaných na LV 627, druh pozemku zastavané plochy a nádvoria a vodná plocha, v kat. území Chym.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 41**

Obecné zastupiteľstvo Obce Perín-Chym, berie na vedomie žiadosť **Ladislava Špegára, Chym č. 81**, o kúpu pozemku - časti parcely registra KN E č. 82, (podľa predloženého GP č. 36800791-22/2020 zo dňa 03.04.2020 sa jedná o parcely KN C č. 82/4 o výmere 11 m2, KN C č. 82/3 o výmere 2 m2, KN C č. 82/2 o výmere 44 m2), spolu o výmere 57 m2, druh pozemku vodná plocha v k.ú. Chym.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 42**

Obecné zastupiteľstvo Obce Perín-Chym na základe žiadosti **spoločnosti TT&L s.r.o.,** Chym č. 55, 044 74 Perín – Chym **schvaľuje prenájom nehnuteľného majetku obce Perín – Chym** – **konkrétne**  **miestností č. 9 (vedľa zdravotných ambulancií)** **nebytový priestor** spolu o výmere 19,72 m2,na 2. posch., v budove obecného úradu – stavbe so súpisným číslom 180 v obci Perín, katastrálnom území Perín, evidovanej na LV č. 971, situovanej na parcele C KN 75/2, po dobu 1 roka v zmysle § 9a ods. 1 písm. c) a § 9a ods. 2,5,9 zákona č. 138/1991 Zb. o majetku obcí v znení neskorších predpisov v sume 354,96 €/rok.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 43**

Obecné zastupiteľstvo Obce Perín-Chym na základe žiadosti **spoločnosti H2L COMPANY s.r.o.** , Chym č. 55, 044 74 Perín – Chym **schvaľuje prenájom nehnuteľného majetku obce Perín – Chym** – **konkrétne**  **miestností č. 16 - nebytový priestor** spolu o výmere 30,00 m2,na 2. posch. v budove obecného úradu – stavbe so súpisným číslom 180 v obci Perín, katastrálnom území Perín, evidovanej na LV č. 971, situovanej na parcele CKN 75/2, po dobu 1 roka v zmysle § 9a ods. 1 písm. c) a § 9a ods. 2,5,9 zákona č. 138/1991 Zb. o majetku obcí v znení neskorších predpisov v sume 540 €/rok.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 44**

Obecné zastupiteľstvo Obce Perín-Chym na základe žiadosť **Márie Špegárovej,** Chym č. 81, 044 74 Perín – Chym **schvaľuje zámer č. 2 /2023 na priamy prenájom nehnuteľného majetku obce Perín – Chym** – **konkrétne** **miestností č. 10 (vedľa zdravotných ambulancií)** **nebytový priestor** spolu o výmere 19,72 m2,na 2. posch., v budove obecného úradu – stavbe so súpisným číslom 180 v obci Perín, katastrálnom území Perín, evidovanej na LV č. 971, situovanej na parcele CKN 75/2, na rok 2023 v zmysle § 9a ods. 1 písm. c) a § 9a ods. 2,5,9 zákona č. 138/1991 Zb. o majetku obcí v znení neskorších predpisov za daných podmienok:

* účelom nájmu je užívanie priestorov nájomcom na kancelárske a administratívne účely,
* záujemcom ponúknuté minimálne ročné nájomné musí byť najmenej vo výške 15,- Eur za 1m2 predmetu nájmu,
* výsledné nájomné bude najvyššie nájomné ponúknuté záujemcami nad rámec tu uvedeného minimálneho nájomného a minimálneho nájomného určeného podľa platného VZN obce Perín - Chym zo dňa 23. 03. 1995 v znení dodatkov č. 1 a č. 2
* splatnosť nájomného k 14. dňu kalendárneho mesiaca, s platbou 1 x štvrťročne
* s platením nájomného je spojená povinnosť nájomcu platiť za služby a dodávky spojené s nájmom ( elektrina, voda, plyn )
* nájom na dobu určitú – 1 rok odo dňa účinnosti zmluvy

Obec Perín-Chym si vyhradzuje právo zverejnený zámer v celosti alebo v jeho časti zmeniť alebo zrušiť a bližšie upraviť podmienky nájmu v nájomnej zmluve.

K uvedeným nehnuteľnostiam a zámeru môže prípadný záujemca o nájom písomne predložiť cenovú ponuku pre predmet nájmu s uvedením výšky ním ponúknutého ročného nájomného v Eur/m2, najneskôr v lehote do 16 dní odo dňa vyvesenia tohto zámeru.

Cenovú ponuku nájomného k predmetu nájmu je potrebné zaslať na adresu Obecný úrad Perín – Chym, Perín 180, 044 74 Perín - Chym, resp. osobne do podateľne obecného úradu s vyznačením **„Neotvárať - zámer prenájmu nehnuteľností č. 2 / 2023 “.**

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 45**

Obecné zastupiteľstvo Obce Perín-Chym **b e r i e** **na vedomie** žiadosti pána Lukáša Takácsa, bytom, Gomboš 90, Veľká Ida, spoločnosti MOLD TRADE s.r.o., Cestice 1023, Poľnohospodárskeho družstva so sídlom v Períne o prenájom poľnohospodárskych pozemkov.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 46**

#  Obecné zastupiteľstvo:

1. **schvaľuje**

podľa §30 ods. (1) zákona č.50/1976 Zb. o územnom plánovaní a stavebnom poriadku v znení neskorších predpisov (stavebný zákon) obstaranie Zmien a doplnkov č.1 Územného plánu obce Perín - Chym v nasledovnom rozsahu:

* pre k.ú. Perín, časť Gomboš.
1. **poveruje**

 starostu obce zabezpečiť odborne spôsobilú osobu pre obstarávanie Zmien a doplnkov č.1 Územného plánu obce Perín-Chym a oprávnenú osobu na spracovanie Zmien a doplnkov č.1 Územného plánu obce Perín-Chym.

 Hlasovanie : za: , proti : , zdržali sa:

 Ing. Roland Vinter

 Starosta obce

**UZNESENIE č. 47**

 Obecné zastupiteľstvo obce Perín – Chym sa uznieslo na prijatí:

* štatútu krízového štábu obce,
* štatútu evakuačnej komisie obce
* zriaďovacej listiny výdajne odberných oprávnení

 Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 48**

Obecné zastupiteľstvo schvaľuje za členov komisie pre oblasť kultúry a školstva Ing. Evu Petríková a  Mgr. Tomáša Ondrejšíka a Svetlanu Sutorčíkovú od 01. 03. 2023.

 Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 49**

Obecné zastupiteľstvo berie na vedomie žiadosť Alexandra Stefána, Chym č. 64, 044 74 Perín – Chym.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 50**

Obecné zastupiteľstvo berie na vedomie žiadosť Rímskokatolíckej farnosti Povýšenia Sv. kríža, Hlavná 226, 044 73 Buzica.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce